Albumet inneholder for det meste instrumental-låter. I tillegg til Zappas egne komposisjoner, er det også med noen arrangement av temaer av Igor Stravinsky og Béla Bartók arrangert av bassisten Scott Thunes. Albumet inkluderer Mike Keneally på gitar og keyboard. Trommeslager er Chad Wackerman, en ansett musiker i jazz-verdenen som ofte har spilt med gitaristen Allan Holdsworth. En viktig del i mixen er messingblåserne i gruppen: Walt Fowler (trompet), Bruce Fowler (trombone) og saksofonistene Paul Carman, Albert Wing og Kurt McGettrick. Ike Willis spiller gitar og synger, sammen med sangeren/keyboardisten Robert «Bobby» Martin. Ed Mann tilfører rytmeinstrumenter og diverse andre lyder, blant annet Synclavier, som Zappa tok med på turnéen for første og eneste gang. Halveis i 1988-turnéen sparket Zappa det meste av turnébandet og avlyste resten av turnéen på grunn av uvennskap mellom bandmedlemmene. I teksten på omslaget påstår Zappa at albummet ikke inneholder noen overdubbinger.